‎(ผลงานซีรีส์จาก NETFLIX)
‎เช้าฟาดผัดฟัก เย็นฟาดฟักผัด
‎ชามเขียวคว่ำเช้า ชามขาวคว่ำค่ำ
‎- เช้าฟาดผัดฟัก... ‎- ชามเขียวคว่ำเช้า...
‎- เย็นฟาดฟักผัด ‎- ชามขาวคว่ำค่ำ ชามเขียวคว่ำเช้า
‎ชามขาวคว่ำค่ำคว่ำชามเขียว
‎ชามเขียวคว่ำค่ำคว่ำชามขาว
‎ชามเขียวคว่ำเช้า ชามขาวคว่ำค่ำ
‎มงกุฎเปล่าดาย
‎ล้อมราวรอบวรงค์กษัตริย์วิไล
‎ให้ยมทูตสถิตในวังไว้ ‎นั่งทำจำอวดไป
‎ในฐานะผู้อำนวยการกองพระราชพิธี
‎ผมทำตามหลักการหนึ่งเดียวมาโดยตลอด
‎และหลักการนั้นก็ใช้การได้ดีมาจนถึงตอนนี้
‎หลักการอะไรครับ
‎ถ้าไม่จำเป็น
‎ไม่ต้องเปลี่ยนอะไรทั้งนั้น
‎ทำทุกอย่างตามโบราณราชประเพณี ‎แบบเดียวกับที่เคยทำกันมา
‎ในกรณีของพิธีสถาปนาเจ้าฟ้าชายชาร์ลส์ ‎เป็นเจ้าชายแห่งเวลส์ มกุฎราชกุมาร
‎กระผมไม่เห็นเหตุผล ‎ที่จะไม่ทำตามรายละเอียดของราชพิธีเดิม
‎ในงานสถาปนา ‎เจ้าชายแห่งเวลส์พระองค์ก่อนเมื่อปี 1911
‎และสำหรับพวกเราที่ไม่ได้มีโอกาส
‎หรือพูดตามตรง ก็ไม่สนใจ
‎ที่จะทำความคุ้นเคยกับรายละเอียด ‎งานสถาปนาครั้งก่อนหน้านี้
‎การสวนสนาม ‎ทหารรักษาพระองค์ 15,000 นาย
‎นำเรือรบหลวงเดวอนเชอร์ ‎ไปจอดที่ชายฝั่งเมืองโฮลีเฮด
‎ยิงปืนใหญ่สลุต 21 กระบอก ‎กองปืนใหญ่รักษาพระองค์หนึ่งกองพล
‎มีกองยกพลขึ้นบกซึ่งประกอบด้วย ‎พลทหารเรือและราชนาวี
‎ทหารม้าสองกองร้อยตั้งแถว ‎และหน่วย...
‎รายการยาวเหยียดไม่รู้จบ
‎สิ่งที่เขาบรรยายมา ‎ฟังดูไม่ค่อยเหมือนพิธีสถาปนา
‎แต่เหมือนจะไปบุกชิงดินแดนมากกว่า
‎รัฐบาลรู้สึกว่าตอนนี้เรามีโอกาสทอง
‎ที่จะแสดงให้เห็นความเข้าอกเข้าใจ ‎เป็นหนึ่งเดียวกัน
‎เพื่อให้พิธีนั้นรู้สึกว่า...
‎ไม่ใช่เป็นการแสดงพลังของระบบศักดินา
‎แต่เป็นการยืนยัน ‎ว่านี่คือบุตรแห่งเวลส์ที่แท้จริง
‎แต่ลูกชายของเราไม่ใช่ชาวเวลส์
‎พวกเราทำได้เพียงแค่แสดงท่าที
‎แต่แค่แสดงท่าทีก็ทรงพลังได้
‎จะดีไหมหากให้เจ้าฟ้าชายไปที่นั่น ไปเรียนที่นั่น
‎เรียนภาษาเวลช์พอประมาณ
‎เพื่อกล่าวสุนทรพจน์ต่อทั้งประเทศ ‎ด้วยภาษาท้องถิ่นเวลส์
‎ตอนนี้เจ้าฟ้าชายชาร์ลส์กำลังศึกษาที่เคมบริดจ์ ‎และในที่สุดเขาก็พอใจ
‎ทั้งในด้านการเรียนและชีวิตส่วนตัว
‎เขาชอบการแสดง
‎การแสดงงั้นรึ
‎ใช่
‎นั่นคือวิธีที่เขาจะได้แสดงออก
‎ตอนนี้เป็นพัฒนาการช่วงสำคัญของเขา
‎กระหม่อมเข้าใจดี
‎แต่ขณะนี้ก็เป็นช่วงจังหวะสำคัญ ‎ของสหราชอาณาจักรเช่นกัน
‎หน่วยราชการลับเริ่มได้ยิน ‎เสียงลือเสียงเล่าอ้างมาแล้วพ่ะย่ะค่ะ
‎ที่จริงก็ยิ่งกว่าเสียงลือ
‎แต่เป็นเสียงคำราม
‎ขบวนการแบ่งแยกดินแดนเริ่มก่อตัว ‎พวกชาตินิยมเริ่มลุกฮือ
‎ในแว่นแคว้นที่มีประวัติความคับแค้นใจอันยาวนาน
‎ถูกมองข้าม รู้สึกด้อยค่า
‎รัฐบาลจึงคิดกันว่า
‎ดึงตัวพระองค์ออกจากเคมบริดจ์ก่อน
‎และส่งไปเวลส์แทนไม่ดีกว่าหรือ
‎สักหนึ่งภาคเรียน
‎เราคิดว่านั่นอาจจะช่วยได้มากทีเดียว
‎รัฐบาลเสนอมา แล้วเราก็เห็นชอบ
‎ว่าลูกควรไปศึกษาที่ ‎มหาวิทยาลัยที่นั่นหนึ่งภาคเรียน
‎เพื่อเรียนภาษา
‎- แต่... ‎- ไม่ต้องมาแต่
‎แต่อยู่ที่เคมบริดจ์ลูกก็พอใจแล้ว
‎ยังไม่ต้องพูดถึงว่า ‎ลูกได้รับบทที่วิเศษมากในชมรมการละคร
‎- แม่รู้ แต่... ‎- ไหนว่าไม่ให้มีแต่
‎แต่บางครั้งหน้าที่ก็ทำให้คนเรา ‎ต้องวางความรู้สึกส่วนตัว
‎- และเรื่องเล่นไม่จริงจัง ‎- เอาไว้ก่อน
‎ดี งั้นถือว่าตามนั้น
‎มาเร็ว ฟ็อกซี่ มาเร็ว
‎ทำไมแม่ไม่เคยเป็นแบบนั้นกับน้อง
‎ไม่ใจร้ายเย็นชาขนาดนั้น
‎เพราะฉันมันคนไม่สำคัญ
‎ฉันก็อยากให้แม่เป็นแบบนั้นกับฉันเหมือนกัน
‎อย่างนั้นจะทำให้เห็นว่าฉันสำคัญ
‎เชื่อเถอะ ถ้าเกิดขึ้นจริงๆ น้องคงไม่ชอบหรอก
‎ชอบสิ
‎แล้วฉันจะแรงใส่แม่กลับไปเลย
‎อยากแลกที่กันไหมล่ะ
‎อยากเป็นรัชทายาทแทนไหม
‎ถ้าต้องไปเวลส์ก็ไม่เอาด้วยหรอก
‎(อาเบอเรสตวิธ เวลส์)
‎นี่เป็นช่วงยุคมืดของเวลส์
‎ประเทศของเรา ‎ไม่เคยเผชิญอุปสรรคหนักหนาขนาดนี้
‎และประชาชนชาวเวลส์ ‎ไม่เคยสิ้นไร้ไม้ตอกขนาดนี้
‎ในการสร้างความเปลี่ยนแปลง ‎แบบที่เรามุ่งมาดปรารถนา
‎ถึงเวลาแล้วที่ประเทศนี้ ‎ต้องมีการปกครองท้องถิ่นของตนเอง
‎ถึงเวลาแล้วที่การตัดสินใจเกี่ยวกับเวลส์ ‎จะต้องทำในเวลส์
‎และทำโดยคนเวลส์ ด้วยภาษาเวลช์
‎ขอบคุณมากครับ
‎- อรุณสวัสดิ์ เบธัน ‎- อรุณสวัสดิ์ค่ะ เทดี้ โชคดีนะคะ
‎โชคดีเหรอ เรื่องอะไร
‎เดี๋ยวก็รู้
‎เทดี้
‎คุณรู้จักประธานสภามหาวิทยาลัยของเรา ‎เซอร์เบน โบเวน โธมัสใช่ไหม
‎- คุณมิลเวิร์ด ‎- อรุณสวัสดิ์ครับ
‎- และท่านผู้นี้คือ... ‎- ไมเคิล เอดีนครับ
‎มาจากสำนักเลขาธิการพระราชวัง
‎เทดี้
‎เราจะมีแขกพิเศษมาเรียนภาษาเวลช์ ‎ที่อาเบอเรสตวิธในภาคเรียนนี้
‎เจ้าฟ้าชายชาร์ลส์
‎และเราอยากให้คุณเป็นพระอาจารย์
‎ล้อเล่นรึเปล่า
‎เผื่อคุณลืม
‎ผมเป็นรองหัวหน้าพรรคไพรด์คัมรีแห่งเวลส์
‎ผมเป็นฝ่ายนิยมสาธารณรัฐชาติเวลส์
‎คุณรู้อยู่แล้วว่าผมรู้สึกอย่างไร ‎กับตำแหน่งเจ้าชายแห่งเวลส์
‎นั่นเป็นตำแหน่งเจ้าชายที่ยัดเยียด ‎ให้พวกเราต้องรับโดยมิชอบ
‎โดยจักรวรรดิอาณานิคมที่กดขี่เรา
‎อาเบอเรสตวิธ...
‎เป็นมหาวิทยาลัยแห่งเวลส์
‎ภาควิชาภาษาเวลช์ของเรา ‎ยอดเยี่ยมที่สุดในแผ่นดินนี้
‎และคุณก็เป็นอาจารย์ที่เก่งและฉลาดที่สุดในภาค
‎คุณเองอ้างว่า
‎คนเราสามารถเรียนภาษาเวลช์ได้ไม่น้อย
‎ในเวลาที่ค่อนข้างสั้น
‎นั่นผมพูดถึงประชาชนชาวเวลช์
‎มีคนบอกเราว่าคุณมีเทคนิคพิเศษเฉพาะตัว
‎- จะให้ไปไหนได้อีก ‎- ไปเรียนกับเฟรด จาร์แมนที่คาร์ดิฟฟ์
‎- ไม่ ‎- หรือไปเรียนกับเควิน วิลเลียมส์ที่แบงเกอร์
‎อย่าบีบให้ผมทำงานนี้
‎นั่นจะเป็นการล่วงละเมิดศรัทธาทั้งหมดในตัวผม
‎ฉันไม่เข้าใจ
‎ขบวนการกู้ชาติเวลส์คือศรัทธา ‎คือความเชื่อที่เรามีร่วมกัน
‎มันเป็นรากฐานชีวิตแต่งงานของเราทั้งชีวิต
‎แต่ตอนนี้คุณกลับเลือกที่จะไปรับใช้
‎สถาบันที่พวกเราพยายามต่อต้านกันมาตลอด
‎ปฏิกิริยาแรกของผมก็เป็นแบบนั้น ‎แต่ลองคิดดูสิ
‎รัฐบาลพรรคแรงงานสามารถโน้มน้าว ‎ให้เขากล่าวสุนทรพจน์...
‎ด้วยภาษาเวลช์
‎รู้ไหมว่าจะมีคนดูการถ่ายทอดครั้งนั้นกี่คน
‎นี่อาจเป็นก้าวสำคัญในความพยายามของเรา
‎"ยินดีต้อนรับสู่เวลส์"
‎(เอาปฎิวัติ ไม่เอาเจ้า)
‎ขอบคุณครับ สวัสดี
‎ขอบคุณที่มากัน
‎- ทูลกระหม่อม ‎- สวัสดี ยินดีที่ได้พบ
‎- ขอต้อนรับสู่เวลส์ ทูลกระหม่อม ‎- ขอบคุณ
‎ทางนี้พ่ะย่ะค่ะ
‎สวัสดี ขอบคุณที่มากัน ‎ขอบคุณมาก ขอบคุณ
‎กลับบ้านไป!
‎- ทูลกระหม่อม ทางนี้ ‎- คุณไม่ใช่คนเวลส์!
‎และจะไม่มีทางเป็นเวลส์ได้!
‎ทูลกระหม่อม
‎นี่อาจารย์เอ็ดเวิร์ด มิลเวิร์ด
‎สวัสดี
‎ชาร์ลส์
‎ทูล...
‎เรียกทูลกระหม่อม
‎ถ้าไม่ว่าอะไร
‎ผมอยากให้เราเริ่มต้นกัน ‎เหมือนลูกศิษย์ของผมทุกคนมากกว่า
‎ผมเชื่อว่าคนคงคิดว่าผมจะโค้งคำนับ
‎แต่ผมหวังว่าแบบนี้คงแทนได้
‎เชิญ
‎ถ้าเช่นนั้นเชิญตามสบาย
‎ผมซาบซึ้งมากที่คุณยอมตกลง
‎หวังว่าคุณคงจะเก็บความรู้สึกไว้ได้
‎ผมคาดว่าคุณคงเป็นกลุ่มผู้รักชาติเวลส์
‎ผมเป็นผู้ให้การศึกษา
‎- คุณทิ้งการเมืองไว้หน้าประตูห้องเลยรึ ‎- เปล่า
‎แนวคิดการเมืองของผมคือสาเหตุ ‎ที่ผมเดินเข้ามาทำงานทุกวัน
‎และถ้าผมจะเชื่ออะไรสักอย่าง ‎ซึ่งผมเชื่อ
‎ว่าทุกคนสมควรได้รับการศึกษาระดับมหาวิทยาลัย
‎ผมคงจะเป็นคนพูดอย่างทำอย่าง ‎ถ้าไม่ยอมให้สิทธิ์นั้น
‎กับคนที่อยู่ในระดับสูงสุดของสังคม ‎เท่ากับคนในระดับล่างที่สุด
‎แต่คุณไม่เห็นชอบกับ...
‎ผม
‎โดยส่วนตัวแล้วผมไม่ต่อต้านคุณเลย
‎แต่คุณก็ไม่อยากให้มีตำแหน่งของผม ‎หรือมีครอบครัวของผม
‎ผมไม่ได้คิดว่าตัวเองเป็นคนต่อต้านอะไร
‎ผมมีแต่จะสนับสนุน
‎สนับสนุนประเทศของผม วัฒนธรรมของผม
‎และที่สำคัญที่สุดคือภาษาของผม
‎คุณคิดว่าการคงอยู่ของสถาบันกษัตริย์ขัดต่อสิ่งนั้น
‎ผมคิดว่าสถาบันบังคับให้เกิดความเป็นหนึ่งเดียว
‎และกดทับอัตลักษณ์ชาติเวลส์โดยธรรมชาติ
‎เพราะความเป็นอังกฤษที่ปรากฏไปทั่ว
‎แต่เวลส์ก็คืออาณาจักรบริเตน
‎บริเตนก็คือเวลส์
‎ในประวัติศาสตร์ ‎เราก็ร่วมรบเคียงบ่าเคียงไหล่กันมา
‎- เช่นเฮนรี่ที่ห้า ณ สมรภูมิอาแฌงกูร์ ‎- ใช่
‎ตามประวัติศาสตร์ ชาวเวลส์ได้เสียเลือดเนื้อ
‎ในการศึกสงครามของสถาบันกษัตริย์คุณ ‎แต่ทำไปทำไม
‎เราอาจจะตั้งคำถาม
‎ทำไปเพื่ออะไร
‎ฟังนะ ผมไม่คิดจะประลองความรู้อะไรกับคุณ
‎มันไม่ยุติธรรมหรอก
‎คุณมาเพื่อเรียนภาษาเวลช์
‎ที่นี่แหละ
‎ตรงนี้
‎ขอบคุณครับ
‎เราเรียนภาษาด้วยการเลียนแบบ
‎เหมือนทุกอย่างในชีวิต
‎ถ้าเราเสแสร้งสร้างภาพได้นานพอ
‎เราก็อาจกลายเป็นสิ่งนั้นจริงๆ
‎อรุณสวัสดิ์
‎คุณชื่ออะไร
‎คุณพูดภาษาเวลช์ได้หรือเปล่า
‎สบายดีไหม
‎สวัสดี
‎พี่คิดถึงเคมบริดจ์แล้วล่ะ
‎ที่นี่มันค่อนข้าง... ชวนหดหู่
‎ก็มันเป็นเวลส์ พี่คิดว่าจะเจออะไร เดี๋ยวนะ
‎ถือสายรอก่อน
‎เดี๋ยวนะ ชาร์ลส์
‎แล้วนักศึกษาคนอื่นๆ เป็นยังไงบ้าง
‎ตัวเตี้ย ขนดก ขี้โมโหใช่ไหม
‎พูดอะไรน่ะ
‎ก็พวกเคลติกเป็นแบบนั้นไม่ใช่เหรอ
‎ขนดก ขี้โมโห
‎คิ้วหนาๆ หน้าแดงๆ
‎หลังค่อมเพราะแบกรับน้ำหนัก ‎ความแค้นของบรรพบุรุษ
‎ที่แน่ๆ คือพวกเขาไม่ค่อยเป็นมิตรนะ
‎ตอนนั่งรถเข้ามา พี่ผ่านป้าย
‎"ยินดีต้อนรับสู่เวลส์"
‎แต่มันน่าจะเขียนว่า ‎"ไสหัวกลับบ้านไป" มากกว่า
‎ก็ไม่ได้อยู่นานสักหน่อย
‎เหมือนนานเป็นชาติเลย ตั้งสามเดือน
‎เดี๋ยวเวลาก็ผ่านไป
‎ค่อยๆ คลานไปมากกว่ามั้ง คลานสี่ขาเลย
‎พี่นี่เป็นอียอร์ที่แย่ที่สุดจริงๆ
‎เราจะทำยังไงกับพี่ดี
‎เริ่มจากเอาตัวพี่ออกไปจากเวลส์ก่อนเลย
‎- ไว้น้องจะไปเยี่ยม ‎- ไม่มาหรอก
‎ใช่ ก็อาจจะพูดถูก น้องไม่ไปหรอก
‎เชิดหน้าเข้าไว้
‎ไม่มีใครชอบคนอมทุกข์
‎ถึงแม้ว่าในสายตาของเหล่าคณาจารย์
‎ท่านจะเป็นแค่นักศึกษาอีกคน
‎ผมแน่ใจว่าท่านคงจะให้อภัย ‎ที่เราจัดงานในรูปแบบนี้
‎เพื่อต้อนรับท่านเข้าสู่มหาวิทยาลัยของเรา
‎และเราหวังว่า
‎นี่จะเป็นจุดเริ่มต้นของความสัมพันธ์ ‎ที่ยาวนานและราบรื่น
‎และไม่แน่ สักวันหนึ่ง
‎เราอาจจะได้อยู่ในพระบรมราชูปถัมภ์
‎เจ้าชายแห่งเวลส์
‎- เจ้าชายแห่งเวลส์ ‎- ขอบคุณ
‎แล้วท่านคิดยังไงกับมหาวิทยาลัยของเรา
‎ห้องสมุดของเรามีหนังสือน่าประทับใจใช่ไหม
‎ขอสารภาพว่าเรายังไม่ได้ไปที่ห้องสมุดเลย
‎ยังไม่ได้ไปห้องสมุดรึ
‎ผมคิดว่าอาจารย์มิลเวิร์ดจะสอน
‎การศึกษาเกี่ยวกับเวลส์อย่างครบวงจร
‎เขาสอนอยู่
‎หมายถึงผมสอนอยู่
‎และก็เหมือนนักศึกษาทั่วไป ‎ผมสนับสนุนให้ทุกคน...
‎ไปหาหนังสืออ่านนอกเวลาเพิ่มด้วยตัวเอง
‎สุนทรพจน์ไปถึงไหนแล้ว
‎ท่านคงจะพูดได้ราวกับ ‎ลูเวลิน อัพ กรัฟเฟดด์มาเอง
‎ในอีกไม่ช้าแน่นอน
‎ขอโทษ ใครนะ
‎ลูเวลิน...
‎เขาเป็นศิษย์เก่าหรือ...
‎เราจะเรียนเรื่องนั้นในสัปดาห์นี้
‎ผมแปลท่อนเปิดสุนทรพจน์ ‎ที่ทางสำนักพระราชวังส่งมาให้แล้ว
‎แล้วคุณคิดว่าอย่างไรครับ
‎ผมไม่ได้มีหน้าที่ตัดสิน
‎เรื่องเนื้อหา คุณพูดอะไรก็ได้ ‎ตามใจชอบหรือตามที่ในวังสั่งให้พูด
‎คำที่จะออกเสียงยากที่สุดสำหรับคุณ ‎คือคำว่า "บรรยากาศ"
‎มันเหมือนการโจมตีทางเสียง
‎ของหน่วยเสียงที่ออกเสียงยากที่สุด ‎มาเรียงกระตุกต่อกันเหมือนกับดัก
‎ต้องแตกแยกเสียงให้ออก
‎เป็น...
‎- ไหลต่อไปที่ "อู" ‎- ผมก็พยายามจะไหลอยู่
‎ก็ได้
‎งั้นเริ่มจากตัวสุดท้ายก่อน
‎ทำเสียงจากหลังคอ
‎ดีขึ้นหน่อย
‎เข้าใจแล้ว เหมือนเสียงเสียดแทรก
‎- แบบนี้ ‎- ผมรู้ว่าเสียงเสียดแทรกคืออะไร
‎เราออกเสียงแบบนี้เวลาอุ่นเครื่องก่อนขึ้นเวที
‎หรือในภาษาเวลช์พูดว่า...
‎เข้าใจไหมครับ
‎ยิ่งคำที่ทำให้ลิ้นพันกันผมยิ่งชอบ
‎นั่งขรึมอย่างเงียบงันในความมืดอันเดียวดาย
‎ในเรือนจำคุกคามอันตราย ‎คุมขังกันจนตาย
‎รอหาความรู้สึกตื่นตระหนกตกใจ
‎จากขวานข่มขวัญทื่อทึ่ม ‎ในห้องขังดำมืดทะมึนใหญ่
‎ครูขลุ่ยคุยคุ้ยคำ
‎สอนเด็กหัดคุยให้เป่าขลุ่ย
‎เด็กสองคนคุยกับครูขลุ่ย
‎"คุ้ยคำสอนขลุ่ยน่าคุย ‎กว่าสอนเด็กหัดคุยเป่าขลุ่ยไหม"
‎แสนกล้าคิดจะกล้าตายในวันนี้ ‎ในเวลาสองสามนาทีก่อนบ่ายสอง
‎คำพูดยากไม่เข้าปากไม่มีรอง ‎แต่กลับต้องยากกว่าหากจะทำ
‎เขาจะสักรอยตอนบ่ายสองวันนี้
‎สักให้ดีสักไปก่อนจะค่ำ
‎และมังกรจะมาเมื่อได้ยินกลองตาม
‎ตอนสองสามนาทีก่อนบ่ายสองนี้
‎สักสองสามนาทีวันนี้!
‎ผมเข้าใจว่าทั้งหมดนี้ ‎เป็นเรื่องขบขันสำหรับคุณ
‎เมื่อคืนนี้ก็เห็นได้ชัดอยู่แล้ว
‎"ห้องสมุดอยู่ไหน" ‎"ลูเวลินเป็นใคร"
‎คุณรู้ตัวบ้างไหม
‎ว่าพวกเราที่เหลืออับอายแค่ไหน
‎ขายหน้าเพียงใด
‎เพราะคุณไม่รู้เรื่องเหล่านั้น
‎ในฐานะอาจารย์ส่วนตัวของคุณ
‎ผมจะขอให้คุณช่วยเราสักเรื่อง
‎แสดงความเคารพต่อพวกเราบ้าง
‎และอย่างน้อยก็ช่วยแสร้งทำให้เรารู้สึก
‎ว่าคุณใส่ใจกับเรื่องพวกนี้แม้แต่นิด
‎ก่อนที่จะหันหลังกลับไป
‎และไม่เคยกลับมาที่นี่อีก ‎เหมือนเจ้าชายแห่งเวลส์คนที่แล้ว
‎และคนก่อนหน้านั้น
‎(ประวัติศาสตร์ชาติเวลส์)
‎อ่านอะไรอยู่
‎สุนทรพจน์งานพิธีสถาปนาตำแหน่งของชาร์ลส์
‎นายกรัฐมนตรีคิดว่ามันแห้งแล้ง ‎แข็งทื่อไปหน่อย
‎และเมื่อคิดว่านี่จะเป็นการเปิดตัวเขา ‎ให้โลกได้รู้จัก
‎อาจจะดีกว่าถ้าเราให้ชาร์ลส์เขียนสุนทรพจน์เอง
‎จะได้สะท้อนตัวตนของเขามากกว่านี้
‎ท่านคิดว่านั่นจะดีหรือ
‎สุนทรพจน์นั้นร่างโดย ‎ผู้เชี่ยวชาญด้านรัฐศาสตร์และรัฐธรรมนูญ
‎ท่านอยากให้ชาร์ลส์ไปยุ่งกับมันจริงๆ รึ
‎เราก็ปรับสุนทรพจน์แรก ‎ที่กล่าวต่อเครือจักรภพตอนอายุ 21 ปี
‎ท่านคงจำได้
‎เราจำได้
‎ตอนนั้นท่านอยู่ที่เคปทาวน์
‎- หลังจากที่เขาจับเราแยกกัน ‎- ใช่
‎สี่เดือนที่แสนยาวนาน
‎หวังว่าท่านจะเลิกรักเราไปเอง
‎ไม่มีเสียละ
‎แต่นั่นแหละ
‎นั่นคือท่าน
‎แต่นี่คือชาร์ลส์
‎คนละคนกันโดยสิ้นเชิง
‎ใช่
‎ผม... ได้ไปที่ห้องสมุดมาแล้ว
‎ตอนนี้ผมรู้แล้วว่าลูเวลิน อัพ กรัฟเฟดด์เป็นใคร
‎เจ้าชายแห่งเวลส์ที่แท้จริงคนแรก
‎เขาได้ตำแหน่งจากกษัตริย์อังกฤษ เฮนรี่ที่สาม
‎และไม่กี่ปีต่อมาก็ถูกเอ็ดเวิร์ด ‎ลูกชายของเฮนรี่สังหาร
‎เอ็ดเวิร์ดที่หนึ่งริบตำแหน่ง ‎ที่ควรเป็นของลูเวลิน
‎แล้วมอบให้กับลูกชายตัวเอง
‎ที่ปากทางเข้าปราสาทคายร์นาร์วอน
‎การลอบแทงข้างหลังครั้งใหญ่
‎แต่เราก็ยังมีความหวังจากครั้งโบราณกาล
‎มีคำพยากรณ์
‎ว่าวันหนึ่งจะมีเจ้าชายปรากฏขึ้น ‎จากประตูเอเลนอร์เหนือปราสาทคายร์นาร์วอน
‎และเขาจะเป็นบุตรแห่งเวลส์ที่แท้จริง ‎ซึ่งพูดภาษาเวลช์
‎ผมคงไม่มีวันเป็นบุตรแห่งเวลส์ได้
‎แต่ผมกำลังพยายามเรื่องพูดภาษาเวลช์ให้ได้
‎ดีแล้ว
‎ผมควรจะปล่อยคุณไปทำอะไรก็ตาม
‎ที่เจ้าชายหนุ่มโสดสนิทเขาทำกัน
‎ในช่วงค่ำยามเมื่ออยู่ไกลบ้าน
‎อ้อ ใช่ ผมมี...
‎ผมคงจะแค่กลับไปห้องตัวเองมากกว่า
‎- ทานอาหารที่นั่น ‎- อะไร กินคนเดียวรึ
‎คุณไม่ได้...
‎คือ ไม่ได้ผูกมิตร...
‎อ๋อ ไม่เป็นไรหรอกครับ จริงๆ
‎ผมเคยชินกับเรื่องแบบนี้จนน่าทึ่งเชียวล่ะ
‎พวกเขาไม่ต้องอยู่ด้วยกันมากนัก ‎ขอบคุณพระเจ้า
‎เชิญเข้ามาเลย
‎ฉันไม่รู้ด้วยซ้ำว่าเทดี้ ‎ทนอยู่ในห้องเดียวกับเขาได้ยังไง
‎รบกวนถือก่อนได้ไหม
‎เข้าไปทางนั้นเลย
‎คุณนายมิลเวิร์ด
‎คุณคิดอะไรของคุณ
‎เขาไม่มีเพื่อนสักคน จะให้ผมทำยังไง...
‎คุณไม่ใช่เพื่อนของเขา คุณเป็นอาจารย์ของเขา
‎เขาก็แค่เด็กคนหนึ่ง ซิลเวีย
‎โอย ให้ตายสิ
‎คุณชอบเขาเข้าแล้ว
‎ผมไม่ได้ชอบเขา
‎ถ้าชอบจริงแล้วจะทำไม
‎ในนี้เรียบร้อยกันดีใช่ไหม
‎เราเกือบนับเลขได้ถึงสิบแล้ว
‎เขาเป็นครูที่เก่งมากเลย
‎ใกล้ถึงเวลานอนของเขาแล้ว
‎หนุ่มน้อย ได้เวลานอนแล้วจ้ะ
‎ผมยังไม่อยากไปนอน
‎แต่ก็ไม่มีทางเลือกนะ
‎เดี๋ยวแม่กับพ่อจะขึ้นไปราตรีสวัสดิ์
‎มาเร็ว
‎ผมสอนภาษาเวลช์ให้เขาอยู่
‎สอง สาม สี่
‎แล้วลูกก็ทำได้ดีมากด้วย
‎ครั้งหน้าสอนให้ถึงร้อยเลยนะ
‎ราตรีสวัสดิ์จ้ะ
‎พวกคุณเจอกันแบบนี้หรือ
‎ตอนไปประท้วงน่ะ
‎ก็ทำนองนั้น
‎ที่เมืองเล็กๆ ชื่อคาเพลเคลิน
‎ผมยังต้องแวะไปเที่ยวอีกหลายแห่งเลย
‎คุณคงไปที่นั่นไม่ได้แล้ว
‎มันจมน้ำไปหมดแล้ว
‎รัฐบาลปล่อยน้ำให้ท่วมทั้งเมือง
‎ทำอ่างเก็บน้ำใหม่
‎เพื่อให้เมืองลิเวอร์พูลมีน้ำกิน
‎ในอังกฤษ
‎ดังนั้นหนึ่งในหมู่บ้านซึ่งพูดภาษาเวลส์ ‎เป็นแห่งสุดท้ายในแผ่นดินนี้
‎ตอนนี้จึงต้องจมพักอย่างเงียบๆ ที่ก้นทะเลสาบ
‎ผมไม่แปลกใจที่คุณรู้สึกต่อต้านแรงกล้า
‎และไม่แปลกใจที่คนมากมายอยากจะ...
‎หยุดยั้งผม
‎ทวงแค้น
‎ผมว่าไม่ใช่การทวงแค้น
‎อย่างน้อยก็ไม่ควรเป็นอย่างนั้น
‎สิ่งที่คนต้องการกันจริงๆ
‎คือการได้ตัดสินชะตาตัวเอง
‎ไม่ให้ใครมาหยาม
‎หรือกดขี่
‎ต้องถูกปกครองโดยคนที่อยู่ห่างไกล
‎คนที่ไม่ได้เข้าใจอะไรเราเลย
‎ไม่รู้ว่าพวกเราเป็นใครหรือคิดอย่างไร
‎หรือต้องการอะไร
‎ครับ
‎ผมเข้าใจความรู้สึกนั้นดี
‎คุณคิดว่าเขาหมายถึงอะไร
‎ผมก็ไม่รู้
‎แล้วตอนเราพาอันดราสเข้านอน ‎คุณเห็นสีหน้าเขาไหม
‎ฉันว่าเขาไม่เคยเห็นพ่อแม่คู่ไหนทำแบบนั้น
‎พาลูกเข้านอนพร้อมๆ กัน
‎สีหน้าเขาเป็นยังไง
‎ใจสลาย
‎เห็นไหม
‎คุณอดรู้สึกสงสารเขาไม่ได้
‎ไม่ใช่สงสาร ไม่ใช่หรอก
‎ถ้าสงสารจริงแล้วจะทำไม
‎จำไว้ว่าอย่ารีบออกเสียงคำว่า "บรรยากาศ"
‎ทางวังกรุณาส่งบัตรเชิญ ‎ให้เข้าร่วมงานพิธีสถาปนามาด้วย
‎แต่คงต้องบอกตามตรง ‎มีบางเรื่องผมก็ไม่ขอข้ามเส้นที่ตัวเองขีดไว้
‎ผมยังมีความเชื่อของผม
‎ใช่สินะ
‎มีแค่อีกเรื่องหนึ่ง
‎สุนทรพจน์ของผม...
‎พวกคนที่เขียนให้ผมนั้น ไม่ได้รู้จักผมเลย
‎ดังนั้น แน่นอนว่าคำเหล่านั้นจึงไม่สะท้อน ‎ตัวตนที่แท้จริงหรือสิ่งที่ผมคิด
‎และไม่สะท้อนสิ่งที่ผมได้เรียนรู้จากเวลส์เลย
‎ผมจึงอยากเขียนคำพูดของตัวเอง ‎เติมเข้าไปสองประโยคเล็กๆ
‎คำพูดที่มาจากใจของผมเอง
‎อย่างเช่นอะไรรึ
‎ผมเขียนไว้เป็นภาษาอังกฤษ
‎คงต้องรบกวนให้แปล
‎นี่ครับ
‎ผมจะดูให้
‎(วันที่ 1 กรกฎาคม 1969)
‎สวัสดีครับ นี่คือสถานีบีบีซี
‎ขอต้อนรับท่านเข้าสู่ราชรัฐแห่งเวลส์
‎ที่ซึ่งมีฝูงชนคับคั่งมารอชม ‎พิธีสถาปนาเจ้าฟ้าชายชาร์ลส์
‎ขึ้นเป็นเจ้าชายแห่งเวลส์
‎ในวันประวัติศาสตร์นี้
‎ครับ
‎ไปเลย
‎อย่าให้พสกนิกรรอนาน
‎อรุณสวัสดิ์ทุกท่าน และ "บอเรดา" ‎จากภายในปราสาทคายร์นาร์วอน
‎ซึ่งเตรียมถวายการต้อนรับ ‎สมเด็จพระราชินีเป็นที่เรียบร้อยแล้ว
‎และแน่นอนครับ ที่นั่นพร้อมต้อนรับชายหนุ่ม ‎ซึ่งจะสืบทอดต่อจากพระองค์ในวันหน้า
‎วันนี้มีฝูงชนมารอชม ‎พระบารมีเจ้าชายอย่างคับคั่ง
‎บรรยากาศในกลุ่มฝูงชนก็ทั้งเฝ้าคอย ตื่นเต้น
‎และหลายคนอาจกล่าวว่า
‎มีความตึงเครียดอย่างชัดเจน
‎หลานทำได้ดีแน่
‎ชาร์ลส์!
‎เสียงตอบรับที่ดีจากผู้มาคอยเฝ้ารับเสด็จ
‎ได้ยินเสียงโห่ไล่เพียงเล็กน้อย
‎แต่นอกจากนั้น ‎ชาวเวลส์แสดงการสนับสนุนอย่างล้นหลาม
‎อีกสองนาที ทูลกระหม่อม
‎ข้าพเจ้า ชาร์ลส์
‎เจ้าชายแห่งเวลส์
‎ขอถวายสัตย์ปฏิญาณว่า ‎จะภักดีต่อพระองค์ทั้งชีวิตและจิตใจ
‎และยึดมั่นบูชาทั้งทางโลก
‎ทางศรัทธา
‎และทางธรรม
‎ข้าพเจ้าขอถวายชีวิต
‎ไม่ว่าจะเป็นหรือตาย ‎ต่อคนทุกผู้ทุกหมู่เหล่า
‎เราภาคภูมิใจอย่างยิ่ง
‎ที่ได้รับตำแหน่งอันทรงเกียรติในวันนี้
‎ในสถานที่อันเต็มไปด้วยประวัติศาสตร์แห่งนี้
‎และในป้อมปราการอันเกรียงไกร ‎ซึ่งเราเห็นอยู่โดยรอบ
‎ขอเรียนตามตรง
‎บรรยากาศ
‎และอารมณ์นั้นท่วมท้น ‎จนแทบทำให้ชายคนหนึ่งถึงกับตัวสั่น
‎เราถือเป็นเกียรติอย่างยิ่งที่เวลส์ให้การต้อนรับ
‎และได้เปิดหูเปิดตาและเปิดใจ ‎ต่อมุมมองชาวเวลส์
‎เวลส์มีประวัติศาสตร์ของตนเองที่ควรภาคภูมิใจ
‎และเราเข้าใจอย่างที่สุดว่าชาวเวลส์นั้น
‎ต้องการจะยึดถือไว้ซึ่งมรดกตกทอด ‎วัฒนธรรมดั้งเดิม
‎อัตลักษณ์ สิทธิในการจัดการราชการ
‎และอัตวิสัยของชาติเวลส์
‎เราจำเป็นต้องเคารพเรื่องนั้น
‎เวลส์มีอัตลักษณ์ของตนเอง
‎มีบุคลิกของตนเอง ‎มีความปรารถนาของตนเอง
‎และมีสิทธิ์มีเสียงของตนเอง
‎สวัสดีครับ
‎ผมแค่อยากมาขอบคุณก่อนที่จะกลับ
‎- สำหรับเรื่องทุกอย่าง ‎- อ้อ ยินดี
‎อันดราส ดูสิใครมา
‎และอยากมอบสิ่งนี้ให้คุณ
‎อ้อ ขอบคุณครับ
‎เป็นอย่างไรบ้าง อันดราส
‎สบายดี ขอบคุณครับ ชาร์ลส์
‎ดีแล้ว
‎แล้วยังไงต่อ
‎ตรงกลับไปอังกฤษเลยรึ
‎เปล่าครับ จะตระเวนท่องเวลส์อีกสี่วัน
‎ไปเยือนเมืองทุกเมือง จับมือกับทุกคน
‎และฟังเสียงของพวกเขา
‎ดีแล้ว
‎คุณทำได้ดีมาก
‎ผมได้ครูดี
‎อยู่นี่ก่อนนะ
‎ชาร์ลส์
‎ผมสงสัยนะ
‎ทางบ้านว่าอย่างไรบ้าง ‎เรื่องถ้อยคำที่เติมเข้าไปในสุนทรพจน์
‎นั่นแหละ ความงามของการพูดภาษาเวลช์
‎ทั้งบ้านไม่มีใครเข้าใจสิ่งที่ผมพูดแม้แต่คำเดียว
‎(รวมคำลิ้นพันกันในภาษาอังกฤษ)
‎กระหม่อมเชื่อว่า ‎คงต้องแสดงความยินดีกับพระองค์
‎ขอบคุณ สตีเฟน
‎กระหม่อมได้ชมทางโทรทัศน์ ‎ทรงดูเนี้ยบมาก
‎- ดูยิ่งใหญ่ใช่ไหมล่ะ ‎- ใช่
‎ว่าแต่ทรงอยากเสวยมื้อค่ำสักนิดหรือไม่
‎เรา...
‎พระราชินีอยู่ไหน
‎ทรงขึ้นห้องบรรทมไปแล้ว ทูลกระหม่อม
‎สตีเฟน ช่วยไปถามว่าเราขอเข้าพบได้หรือไม่
‎ได้สิ ทูลกระหม่อม
‎พระราชินีหวังว่าจะทรงรอถึงพรุ่งนี้เช้าได้
‎แต่ถ้ารอไม่ได้ ‎ทรงให้เข้าเฝ้าในห้องบรรทมได้สักครู่หนึ่ง
‎เข้ามาได้
‎แค่นั้นหรือ
‎จะต้อนรับกันเพียงแค่นี้หรือ
‎จะให้พูดอะไรอีก
‎เอาเป็น "ขอบคุณ" ‎หรือ "ทำได้ดีมาก" เป็นอย่างไร
‎ถ้าอยู่บ้านนี้แล้วต้องคอยขอบคุณกัน ‎ทุกครั้งที่ทำอะไรสักอย่าง
‎คงไม่ได้ไปถึงไหนกันพอดี
‎ลูกเพิ่งเดินทางเยือนทั่วเวลส์ ‎หลังพิธีสถาปนาโดยที่มีการประท้วงมากมาย
‎การออกเยือนเวลส์เป็นไปได้ดีกว่าที่ใครคาดคิด
‎ขอบคุณ
‎ลูกถูกส่งไปเวลส์เพื่อแสดงความนับถือ
‎และผสานรอยร้าว ‎ไม่ใช่มาสร้างความร้าวฉานในครอบครัวตัวเอง
‎ลูกไม่ได้ทำอะไรแบบนั้นเลย
‎แม่เพิ่งได้โอกาสอ่านบทแปล ‎ถ้อยคำจริงๆ ของลูกในงานพิธี
‎และเห็นการดูหมิ่นของลูก
‎ความทุกข์เข็ญของเวลส์กับของลูก ‎คล้ายกันอย่างเห็นได้ชัด
‎อย่างนั้นรึ
‎ไม่มีทางดูผิดไปได้
‎ก็แค่ในสายตาของแม่
‎ในสายตาของเวลส์ทั้งอาณาจักรด้วย
‎"หากจะให้การรวมประเทศคงอยู่ต่อไปได้
‎เราต้องเคารพความแตกต่างของกันและกัน
‎ไม่มีใครพอใจเมื่อถูกมองข้าม
‎ไม่เห็น ไม่ได้ยิน หรือไม่รับฟังใดๆ"
‎แล้วลูกพูดผิดรึ
‎ที่จริงก็มีความคล้ายคลึง
‎ในสภาพลำบากคับแค้นของลูกกับเวลส์ไม่ใช่รึ
‎ในบ้านนี้มีใครฟังลูกบ้างไหม
‎มีใครเห็นลูกอย่างที่ลูกเป็นจริงๆ ไหม ไม่มีเลย
‎ลูกมีสิทธิ์พูดอะไรบ้างไหม
‎แค่นี้ก็พูดมากเกินกว่าที่แม่จะพอใจแล้ว
‎การไม่มีสิทธิ์พูดอะไร ‎เป็นเรื่องที่เราทุกคนต้องทำใจยอมรับ
‎เราทุกคนเสียสละกันทั้งนั้น
‎และต้องเก็บกดตัวตนที่แท้จริงไว้
‎ตัวตนที่แท้จริงตามธรรมชาติของเรา ‎บางส่วนมักจะหายไปเสมอ
‎นั่นเป็นการเลือกเอง
‎นั่นไม่ใช่การเลือก
‎มันคือหน้าที่
‎แม่ก็อายุพอๆ กับลูก ‎ตอนที่สมเด็จทวด พระราชินีแมรี่
‎สอนแม่ว่า การไม่ทำสิ่งใดเลย ‎การไม่พูดอะไรทั้งนั้น นั่นแหละเป็นงานที่ยากที่สุด
‎จำเป็นต้องใช้พลังทั้งหมดที่เรามี
‎การวางเฉยไม่ใช่เรื่องธรรมดา
‎ไม่ใช่ธรรมชาติมนุษย์
‎ประชาชนจะอยากให้เรายิ้มหรือเห็นด้วย
‎หรือขมวดคิ้วหรือพูดอะไรออกไปเสมอ
‎และทันทีที่เรามีปฏิกิริยา
‎นั่นเท่ากับเราประกาศจุดยืน
‎ประกาศมุมมอง
‎และนั่นเป็นสิ่งเดียวที่ ‎ในฐานะของสถาบันกษัตริย์
‎พวกเราไม่มีสิทธิ์จะทำได้
‎เราจึงต้องซ่อนความรู้สึกเหล่านั้นไว้ ‎เก็บมันไว้ในใจ
‎เพราะยิ่งแสดงออกแต่น้อย
‎ยิ่งพูด หรือแสดงความเห็นชอบ หรือ...
‎หรือยิ่งคิดให้น้อยเท่าไร
‎หรือหายใจ
‎หรือมีความรู้สึก หรือมีตัวตนน้อยแค่ไหน
‎ก็ยิ่งดี
‎แต่การทำแบบนั้น ‎อาจไม่ง่ายสำหรับลูกเท่าที่ง่ายสำหรับแม่
‎- ทำไม ‎- เพราะลูก... ยังมีหัวใจที่เต้นอยู่
‎มีบุคลิกของตัวเอง
‎มีหัวใจและมีความปรารถนาของตัวเอง
‎ลูกทำตัวเป็นแค่สัญลักษณ์ไม่ได้
‎ลูกไม่อาจเป็นผู้นำด้วยการใส่เครื่องแบบ ‎หรือตัดริบบิ้นเปิดงาน
‎แต่ลูกเป็นผู้นำได้ ‎ด้วยการทำให้คนเห็นตัวตนของลูก
‎ท่านแม่ ลูกมีเสียงที่อยากให้คนรับฟัง
‎แม่จะบอกความลับให้
‎ไม่มีใครอยากฟังคำของลูกหรอก
‎แม่กำลังพูดถึงประเทศนี้
‎หรือครอบครัวของลูกเอง
‎ไม่มีใครอยากฟังทั้งนั้น
‎ในมงกุฎเปล่าดาย
‎ล้อมราวรอบวรงค์กษัตริย์วิไล
‎ให้ยมทูตสถิตในวังไว้
‎นั่งทำจำอวดไป
‎หยามใหญ่ยิ้มเยาะในศักดิ์ศรี
‎ราชาได้ใช้ชีวิตดุษณี
‎หน้าฉากชั้นดี รับบทมหากษัตรา
‎ยำเกรงทั้งนครา แค่เพียงชายตา ‎ชาวประชาด่าวดิ้นชีวี
‎ให้กษัตริย์ผยองในศักดิ์ศรี ‎หลงตนว่าดี หลงที่หลงถิ่นหลงเดชา
‎ดั่งร่างทรงฤทธิ์สิทธา ‎เนื้อหนังมังสา ประหนึ่งว่าเกราะชั้นดี
‎หลอกให้หลงเชื่อเช่นนี้ แต่ครั้นถึงที
‎เพียงจี้ด้วยเข็มน้อยธรรมดา
‎กลับเจาะผ่านกำแพงวังหนา
‎จนต้องอำลา ปิดฉากกษัตราเสียที!
‎สวมเครื่องหัว ณ บัดนี้
‎อย่าได้ลองดี ล้อองค์ที่ควรบูชา
‎ด้วยความพินอบพิเทานักหนา
‎ทิ้งความเคารพศรัทธา
‎ละทิ้งประเพณี
‎อีกทั้งพิธีและหน้าที่
‎เพราะท่านมองเราผิดเสมอมา
‎ตัวเรานั้นหนา กินข้าวต่อชีวาเหมือนกัน
‎มีปรารถนา
‎ลิ้มรสความเศร้าโศกศัลย์
‎ต้องการมิตรเช่นกัน
‎ตัวเราแม้นเหมือนเช่นท่าน
‎จะพูดได้อย่างไรนั่น
‎ว่าเรานั้นคือราชา
‎มีสหายตัวน้อยบ้านอยู่บัคกิงแฮมราชฐาน
‎คาร์โล วินเซอร์ นามนั้นคือฉายา
‎คราวก่อนไปเคาะประตูถามหา
‎เจอแม่ของเขาบอกว่า
‎โอ้ คาร์โลเอ๋ย คาร์โล ‎วันนี้คาร์โลไปเล่นโปโล
‎คาร์โลเอ๋ย คาร์โล ‎คาร์โลไปเล่นโปโลกับป๋า
‎มาร่วมขับขานกันเถิด ทั้งเด็กและชรา
‎เพราะสุดท้ายในแดนแห่งคีตานี้มีเจ้าชาย
‎โอ้ คาร์โลเอ๋ย คาร์โล ‎วันนี้คาร์โลไปเล่นโปโล
‎คาร์โลเอ๋ย คาร์โล ‎คาร์โลไปเล่นโปโลกับป๋า
‎มาร่วมขับขานกันเถิด ทั้งเด็กและชรา
‎เพราะสุดท้ายในแดนแห่งคีตานี้ก็มีเจ้าชาย
‎คำบรรยายโดย ศันสนีย์ โอบอ้อม